
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Acordului între Guvernul României şi Guvernul Republicii Federale Germania privind colaborarea tehnică pentru anul 2004, semnat la Bucureşti la 19 decembrie 2005, cu care comisia noastră a fost sesizată în fond cu adresa Biroului Permanent nr. PL.x. 108 din 01 martie 2006.
	PREŞEDINTE,

Mihai Nicolae Tănăsescu

RAPORT

asupra proiectului de Lege pentru ratificarea Acordului între 
Guvernul României şi Guvernul Republicii Federale Germania 
privind colaborarea tehnică pentru anul 2004, semnat la 
Bucureşti la 19 decembrie 2005
Cu adresa nr. PL.x. 108 din 01 martie 2006, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Acordului între Guvernul României şi Guvernul Republicii Federale Germania privind colaborarea tehnică pentru anul 2004, semnat la Bucureşti la 19 decembrie 2005.
La întocmirea raportului s-a avut în vedere avizul Consiliului Legislativ.
Prezentul proiect de Lege are ca obiect de reglementare ratificarea Acordului între Guvernul României şi Guvernul Republicii Federale Germania privind colaborarea tehnică pentru anul 2004, semnat la Bucureşti la 19 decembrie 2005.
Asistenţa acordată de Germania vizează crearea cadrului intern pentru ec. de piaţă precum şi adaptarea economiei ţărilor aflate în tranziţie la cerinţele pieţei internaţionale.

În temeiul acestui cadrul România încheie anual acorduri guvernamentale de colaborare tehnică.

Prin Acordul pentru anul 2004, Guvernul federal German a alocat pentru cooperarea tehnică cu România 7,5 milioane euro, care vor fi distribuiţi astfel:

1. Fondul pentru studii şi specialişti – 0,035 mil. euro;

2. Promovarea reformei economice, a comerţului, a întreprinderilor mici şi mijlocii şi a parteneriatelor economice – 3,700 mil. euro;
3. Promovarea exploataţiilor agricole mijlocii – 1,400 mil. euro;

4. Sprijinirea administraţiei publice şi alte măsuri – 2,400 mil. euro.

Acordul de colaborare tehnică este un tratat semnat la nivel guvernamental, care potrivit art. 19 alin. (1) lit. g) din Legea nr. 590/2003 privind tratatele şi art. 8 alin. (1) din Legea datoriei publice nr. 313/2004, urmează să fie supus Parlamentului spre ratificare prin lege.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat  23  deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi.
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului .
In urma dezbaterii proiectului de Lege pentru ratificarea Acordului între Guvernul României şi Guvernul Republicii Federale Germania privind colaborarea tehnică pentru anul 2004, semnat la Bucureşti la 19 decembrie 2005, în şedinţa din data de 07.03.2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  în forma prezentată de iniţiator.
Textul Acordului între Guvernul României şi Guvernul Republicii Federale Germania privind colaborarea tehnică pentru anul 2004, semnat la Bucureşti la 19 decembrie 2005 în limba germană a fost înlocuit, deoarece nu avea pe fiecare pagină ştampilă, iar la sfârşit sintagma „conform cu originalul”, semnătura şi ştampila persoanei autorizate.
	PREŞEDINTE,
Mihai Nicolae Tănăsescu
	SECRETAR,
Radu Cătălin Drăguş


            Expert parlamentar:
            Popescu Luminiţa

